
       A tudomány nem demokratikus.







                                             Az igazság nem szavazás  kérdése.

1. Háttér TC "Háttér" \l 1 
A 19. és 20. század fordulója táján az európai gondolkodásban különféle, részben egymással szöges ellentétben álló eszmeáramlatok birkóztak. A szigorúan mechanisztikus newtoni világkép nem tudta befogadni a biológia és geológia oldaláról betörő, darwini-haeckeli fejlődéselméletet. Statikus körforgásban van-e a világmindenség, vagy dinamikusan fejlődik?

A descartesi dualizmus  helyett a materializmus és idealizmus (spiritualizmus)  szembenállása, sőt elkeseredett harca volt jellemző. Mindkét világszemlélet megkísérelte a világfejlődés “megemésztését” és jellegének tisztázását, hogy t.i. lineáris, ciklusos, vagy spirális menetű-e?

Ennek materialista változatát a III/3. fejezetben láttuk.

A spiritualista megközelítés csúcsteljesítménye a francia Henri Bergson L’évolution créatrice” (A teremtő fejlődés) c. műve volt. Ennek kulcsfogalmai az  élan vital (életlendület), az élan d’amour (szeretet-lendület) és az  intuíció vagy közvetlen belátás, a nem lépésrtől lépésre haladó értelmi megismerés.


A biológiai szemléletet alkalmazta a német Oswald Spengler az emberi társadalom fejlődésére. Az egyes kultúráknak “egyedfejlődést” tulajdonított, a gyermekkortól az öregkorig. Ebben a felfogásban írta meg nagyhatású művét: Untergang des Abendlandes  (A Nyugat alkonya). Az időpont, 1918-1922, nyilvánvalóan nem vélet-len. az első világháború kiváltotta trauma ihlette. (Ezt a nagy megrázkódtatást az egzisztencializmussal kapcsolatban már említettük (III/4. fejezet). Akkor azonban  még a legborulátóbbak sem sejtették, hogy az még “csak” az első világháború volt

A katolikus egyház is dilemmákkal küszködött; Péter hajója aggasztóan hánykolódott a minden oldalról rázúduló hullámok között. Az egyesült Olaszország által körülzárt, világi hatallmának nagyrészét elvesztett Vatikán elzárkózott a világtól.  A IX. Pius pápa által összehívott I. Vatikáni zsinat az ellenreformációs tridenti zsinathoz méltó konzervatívizmusról tett tanuságot. A különösen Franciaországban hóditó moder-nizálási törekvések letörésére a papoktól antimodernista eskü letételét követelték meg (egészen 1967-ig!), és számos modern gondolkodó műveit a tiltott könyvek egyzékére (az Indexre) tették. 1879-ben XIIII. Leó pápa az Aeterni patris (Az örök Atya) kezdetű enciklikájában Aquinói Szent Tamás gondo-latrendszerét ajánlotta nyomatékosan a katolikus teológusok figyelmébe. Ezzel a neo-skolasztika (és ezen belül a neotomizmus) úgyszólván a katolikus egyház hivatalos filo-zófiájává vált minden téren, a rohamosan fejlődő tudományok és az egyre inkább kiéleződő társadalmi-szociális problémák vonatkozásában egyaránt (lásd a Rerum novarum enciklikát).

A konzervatív ellenállás, sőt visszahatás protestáns körökben is észlelhető volt, még a tengeren túl is. Pl. Dayton városkában (Egyesült Államok) 1925-ben volt a hírhedt majomper: egy biológia-tanárt bíróság elé állítottak, mert a darwinizmust (a “majom-elméletet” ) tanította.

Az 120-as években azonban már megkezdődött az óvatos nyitás is. Ennek ragyogó pél-dá-- ja volt hazánkban Prohászka Ottokár székesfehérvári  püspök Föld és ég c. műve, amelyben a világ- és életfejlődés elfogadhatósága mellett foglalt állást.

Ilyen világba született be P. Teilhard de Chardin, aki a maga személyében élte-szenved-te meg ezeket a konfliktusokat, és tett rendkívüli szellemi.erkölcsi erőfeszítést azok felol-dására.

 2. Világszemlélete (Weltanschauung)

 Világlátomás (Vision du monde): nem hűvös logikával kiépitett"tudományos" világnézet, nem filozófiai rendszer, hanem belső megtapasztalásból kibontakozó lendületes egységélmény. Ennek megfelelően a hagyományos filozófiai szakkifejezés-rendszert (terminológiát) tudato-san nem használta, és új kifejezéseket vezetett be.  Emiatt (is) nehéz  Teilhard de Chardin gondolatvilágát összefüggően bemutatni.

 Milyen a világ és hogyan működik? - Statikus-mechanikus Kozmosz helyett dinamikus, organikus kozmogenezist él meg, lendületes, szerves világfejlődést) az Alfától (a teremtéstől) az Omegáig.

Az ultrafizika  "világszövete" (Weltstoff, étoffe du monde) kétarcú: kifelé anyag (matière), befelé tudat (psychique, conscience).

 Az energia megnyilvánulása is kettős:  radiális (belül szervező) és tangenciális (kifelé mozga-tó).  Afejlődés dialektikájának hármas lépéssora Teilhard de Chardin megfogalmazásában:


-- divergencia (szétválás).


-- konvergencia (összetartás).

                
      -- emergencia (magasabb szerveződési (organizációs) szint megjelenése).

  A szerveződési komplexitás (összetettség-bonyolultság) növekedése során ú.n. küszöbök  (seuil) adódnak. Ezek új szerveződési szint megjelenésének csomópontjai). Ilyenek:


-- a vitalizáció (az élet keletkezése), 



-- a hominizáció (az emberré-válás), 



-           -- az ultrahumanizáció (az emberiség önmaga-felülmúlása). – Ez a jövő.

- Az Emberi jelenség fejlődésének két döntő lépése:


-- Noogenezis (értelem-fejlődés): a reflexió (öntudatos gondolkodás) és a 



nooszféra (a Tudat szférája) megjelenése a Földön

           
-- Globális szocializáció (a Föld bolygó egységes társadalmának kialakulása) és a koreflexió (az össz-emberiség kollektív öntudatra-ébredése)


Teilhard de Chardin világszemlélete határozott antideizmus: Isten nem (csak) a világon "kivül" áll, tétlen szemlélőként. Ellenkezőleg: "az anyag lüktetésében Krisztus szive dobog". Nem csoda, hogy a panteizmus vádja ismételten felmerült P.Teilhard de Chardin ellen. Azonban az ő felfogása legfeljebb egyesitéses panteizmus. Szerinte az eredendően transzcendens Abszolútum, Isten, teremtő, fenntartó és megszentelő tevékenysége révén mindenben jelen van. Az általa inditott, irányított és feléje tartó fejlődés végül a vele való egyesüléshez (de nem azonosuláshoz!) vezet. Ez tehát valójában nem is panteizmus, hanem szigorú teizmus, és így nincs ellentmondásban a hagyományos keresztény felfogással.

Az emberiség  fejődése az Omega vonzásában a Személyes Egyesülés felé tart: a kozmogenezis, ezen belül a noogenezis végén kirajzolódik egy Személyesitő személyiség, mint gyujtópont. Végső soron a Kozmogenezis nem más, mint Krisztogenezis, a Krisztoszféra kialakulása. Ez a Kozmikus Krisztus megvalósulása és érvényre jutása, az Idők Teljességében (pléróma). A Logosszal azonos 
Omega-Krisztus tartja mozgásban-fejlődésben a Világminden-séget, "benne élünk, mozgunk és vagyunk" (Szt. Pál).

Eszerint a világban a természetes és a természetfölötti cselekvések bensőségesen összefüg-genek: 

 "Minden növekedés, amit magamon vagy más dolgokon elérek, növeli a szeretet-képes-ségemet, és hozzájárul ahhoz, hogy teret nyerjen Krisztus boldog uralma a Világmindenség fölött."


"Nem lehetünk alapvetően és kimeríthetetlenül boldogok másként, csakis sze-mélyes egyesülésben valami Személyessel a Mindenben, a Minden személyiségével."


A testi halált Teilhard de Chardin csak átalakulásnak, metamorfózisnnak tekintette. Őt 1955 április 1-én, Húsvét vasárnapján érte el. ("A pillangó kitárja szárnyait".)

            3. Utóélet és utóitélet  TC " Utóélet és utóitélet " \l 1 

 1958 óta (a konzervatív és szigorú XII. Piusz pápa halálának éve) jelennek meg a "termé-szetfölöttien optimista fejlődéselméletével" (!) foglalkozó, azokat értelmező és továbbfejleszteni igyekvő Füzetek (Cahiers), odaadó és lelkes hívei gondozásában. Konzervativ egyházi körökben azonban mind a mai napig vannak fenntartások, teológiai aggályok Teilhard de Chardin világlátomásával szemben. Ezek elsősorban kozmikus krisztológiájára vonatkoznak. Pedig a választ Teilhard de Chardin előre, világosan megadta:


"Minél többet töpreng az ember a Fejlődés alapvető törvényein, annál inkább meggyőződik arról, hogy a Kozmikus Krisztus nem jelenhetne meg az idők végezetével a Világ csúcsán, ha előzőleg, menetközben, nem vált volna, megszületése révén, annak egy elemévé.... Ha valóban az Omega-Krisztus tartja mozgásban a világmindenséget, akkor Ő éppen az Ő konkrét csirájából, a Názáreti Emberből meriti, elméletileg és történetileg egyaránt, a mi tapasztalatunk számára, egész reális valóságát."





*



P. Teilhard de Chardin életrajzi adatai

    Marie-Joseph Pierre Teilhard de Chardin születése Sarcinatban (Puy-de-Dome, Franciaország)

1892-1897   Diákévek a Mongre-i Miasszonyunk jezsuita kollégiumban

1898    Érettségi, matematikára szakosodás

1899-1900  Jezsuita novicius (újonc) Aix-en-Province-ben

1901    Leteszi az első szerzetesi fogadalmat Lavalban


- A Jézustársaságot (a jezsuita rendet) törvényileg kiutasítják Franciaországból


- a Jersey-szigeti  Bon Secours rendházba kerül

1902-1905    A filozófiai tanulmányok három éve Jerseyben

1905-1908    Kémia-fizika tanár a kairói jezsuita középiskolai kollégiumban

1908.1912 A teológiai tanulmányok négy éve Ore Place-ben (Hastings, Sussex, 



Anglia)

1911 Pappá szentelik. Abbé Breuil-el végiglátogatja az ősemberi 

          barlangfestményeket  ÉNy-Spanyolországban

1914   A tercier probáció (harmadik próbaév) Canterbury-ben

1915-1918
Egészségügyi tizedes (sebesülthordozó szanitéckáplár) a negyedik 


                vegyes zuáv-ezrednél. Frontszolgálat, két kitüntetés. --- Vie cosmique 



    (Kozmikus élet), Christ  dans la matière (Krisztus az anyagban), 1916. – 



    Le  milieu mystique (A misztikus közeg),1917. - Le Prêtre (A Pap), 1918.

1919  Leteszi az ünneopélyes hármas fogadalmat Sainte-Foy-les Lyons-ban. 


- Leszerelik a hadseregtől és a becsületrend lovagjává avatják. - La Puissance 


spirituelle de la matière (Az anyag szellemi ereje), 1919

1919-1920
A párizsi Sorbonne egyetemen három természettudományból (földtan, 


növénytan, állattan) tesz államvizsgát


- Megjelenik a Jersey sziget földtani alkatáról írt szakdolgozata

1920  Doktori értekezésén dolgozik: A franciaországi alsóeocén emlősök és 


lelőhelyeik


- Földtant és őslénytant ad elő a párizsi Institut Catholique-ban (Katolikus Intézet)


- Barátságot köt a matematikus-filozófus Edouard Le Roy-val

1921  Megvédi doktori értekezését és a földtan adjunktusa lesz az Institut Catholique- TC "1921
Megvédi doktori értekezését és a földtan adjunktusa lesz az Institut Catholique-" \l 2 

ban

1923  Útrakel Kínába és Mongóliába. - La Messe sur le monde (Mise a világ fölött)

1924  Tavaszi terepmunka a Góbi-sivatag keleti részén


- Újra Párizsban


               Le Milieu divin (Az isteni közeg). - Eltiltják az Institut Catholique-ban való tanítástól

1926-27  Két újabb expedíció Kínában  és egy Mongóliában.

                    Nem kapja meg az engedélyt Rómából az "Isteni közeg" c.könyvének megjelentetésére .-          - Újra Franciaországban


- Két hónap Szomáliában

         - Megint Kínában.  A Kínai Földtani Szolgálat tanácsadója.


- Fokozatosan átveszi a Csukutieni ásatások irányítását

                Résztvesz a Museum of Natural History (Amerikai természettudományi  


Múzeum) középázsiai expedíciójában

   1931-32
"A nagy "Sárga cirkálás" (Croisière jaune). - La Route de l’Ouest. Vers une              Mystique nouvelle  (A Nyugat útja. Egy új misztika felé)

               1933    Előljárói megtiltják neki, hogy bármiféle állást vállaljon Párizsban

               1933-34  Különféle terepmunkák Kínában. Közben négy hónap Franciaországban, két 


 hónap az Egyesült Államokban

               1935   Résztvesz a Yale és Cambridge egyetemek indiai expedíciójában

               1936   Expedíció Burnában és látogatás Jáván

               1937  Franciaországban (betegség), majd az USA-ban

                   Miután megtiltják, hogy kiadja Az emberi energia c. könyvét, újra Kínába megy. A háború miatt 1946-ig Pekingben reked

               1940  P. Leroy rendtársával megalapítja a pekingi  Geobiológiai Intézetet 

               1941  L’Atomisme de l’esprit  (A szellem atomelmélete)

               1943  Megindítja a Geobiologia  folyóiratot

                   Nem engedélyezik  1938-40-ben írt főműve, Le Phénomène humain (Az emberi jelenség)           kiadását

                   Christianisme et Évolution. Suggestions pour servir  une Théologie nouvelle                     




(Kereszténység és fejlődés. Ajánlások egy új teológiához)

              1946  Visszatér Franciaországba. - Barátságot köt Sir Julian Huxley-vel

                  A Becsületrend tisztje lesz. - Le Rebondissement humain de l’évolution et ses 


conséquences (A fejlődés emberi nekilendülése és annak következményei)

                  Felszólítják, hogy ne írjon többé filozófiai kérdésekről (!). Ezt követően jelentkeznek nála az első szívtünetek.

              1948   Megtiltják, hogy elfoglalja a Collège de France-ban neki fölajánlott tanszéket.

                 
     Ismét az Egyesült Államokban.  Látogatás a Vatikánban. (Eredménytelenül, a 

           
tilalmakat nem oldják fel.)

              1950  A Francia Tudományos Akadémia tagjává választják.


           - a Francia Földtani Társulat  elnöke lesz.Viszont az egyházi cenzúra nem ad                         engedélyt  Az ember,mint állattani csoport  c. művének kiadására.

              1951  Utazás Délafrikába, majd New York-ba.  Ott telepszik meg.





Un seuil mental sous nos pas. Du cosmos a la cosmogénèse (Értelmi küszöb a lábunk alatt. A világrendtől a világfejlődésig)

              1953   Újabb utazás Délafrikába és Rhodéziába

              1954   Két hónap Franciaországban

              1955   Megtilják, hogy résztvegyen a Nemzetközi Őslénytani Kongresszuson.
- 

                         Április 10-én, Húsvét vasárnapján, 74 éves korában szívroham áldozata lesz.






Ω

Már halála évében megkezdték munkáinak kiadását. A legteljesebb sorozat a párizsi Seuil (Küszöb) kiadóé, 13 kötetben.

I.      1955   Le Phénomène humain         (Az emberi jelenség)

II.     1956   L’Apparition de l’homme      (Az ember megjelenése)

III.    1957   La vision du passé                (A múlt látomása)

IV.   1957    Le Milieu divin                        (Az isteni közeg)

V.    1959    L’Avenir de l’homme             (Az ember jövője)

VI.   1962    L’Énergie humaine                (Az emberi energia)

VII.  1963     L’Activation de l’énergie      (Az energia aktiválása)

VIII. 1965   La Place de l’homme dans la nature: le Groupe 
zoologique humaine. (Az 

                         ember helye a természetben: az ember, mint állattani csoport)

IX.   1965   Science et Christ                    (Tudomány és Krisztus)

X.    1969   Comment je crois                   (Hogyan hiszek)

XI.   1973   Les Directions de l’avenir      (A jövő irányai)

XII.  1976   Ecrits du temps de guerre     (Irások a háborús időkből)

XIII. 1976   Le Coeur de la matière           (Az anyag szíve)

Ugyanazon kiadónál, de a fenti sorozaton kívül:

- 1965    La Messe sur le monde              (Mise a világ fölött)

- 1966    Sur le bonheur                             (A boldogságról)

- 1966    Je m’explique                              (Magyarázkodom)

- 1967    Sur l’amour                                   (A szeretetről)

- 1968    Le prêtre                                       (A pap)

- 1972    Mon Univers                                 (Az én Világmindenségem)

- 1974    Sur la souffrance                         (A szenvedésről)

Más kiadóknál válogatások jelentek meg, valamint levelezésének gyüjteményei.  

          1958 óta jelennek meg a Füzetek"(Cahiers Pierre Teilhard de Chardin).   






##




Szakkifejezések magyarázata

Amorizálni  -  abszolút és személyes szeretettel áthatni a fejlődést, különösképpen az emberi közösségét

Átteremtés (surcréation) - Krisztus megszentelő kegyelme által átlelkesíti és átalakítja a teremtést, "új Eget és új Földet" hozva létre

           Diafánia - a Világmindenség áttetszősége, amely lehetővé teszi a felkészült és  megtisztult lelki 
szem számára Krisztus jelenlétének felismerését

   Divergencia - a Természet teilhardi dialektikájának első szakasza: a minden szerveződési              szinten megnyilvánuló szétszóródás, új sokaság létrejötte

            Emergencia -  Természet teilhardi dialektikájának harmadik szakasza, a szintézis: új tulajdon-                    ságokkal rendelkező szerveződési egység, új organizációs szint megjelenése

            Geobiológia  - a bioszférát, vagyis a nem éntudatos (reflektálni nem képes) élővilág összes-                     ségét kutató tudomány

             Hominizáció - a nem éntudatos állatvilágból az ember éntudatos világába való fokozatos                           átmenet   

            Isteni közeg (Milieu divin) - 1. általában: az istenközpontú világmindenség - 2. speciálisan: a                       minden ember életét irányító Krisztus   

            Komplexitás-tudat-törvény: minden szellemi energiát, minden pszichikai fejlődést anyag-                          átrendeződés, annak központosulása kíséri  

           Konvergencia - a Természet teilhard-i dialektikájának második szakasza: minden szerveződési                 szinten a sokféleség csökkenése, egységesülés, "összetartás" 

           Koreflexió - az emberi (ön)reflexió szocializálódása: az össz-emberiség kollektív öntudatra-                      ébredése 

           Kozmogenezis - a Világmindenség egységes, irányított, konvergens fejlődése, szembeállítva a                rendezett, de csak ciklusos mozgásokkal jellemzett kozmosszal  

Küszöb (seuil) - a fejlődésnek olyan pontja, amelynél alapvetően új tulajdonságok jelnnek meg ("fellépés" magasabb szerveződési szintre). Megfelel a hegeli-engelsi dialektika "csomópontjának".  

           Monád - teilhardi értelemben az egyedi tudat. Nem azonos a leibnizi monáddal, mert nyitott a                     külvilágra, és nincs szüksége "harmonia praestabilita"-ra, előre beprogramozott összehangolt-                   ságra  

           Noogenezis - az anyag egyre komplexebbé válásával kisért tudatfejlődés  

          Nooszféra - az emberi öntudat szférája a Földön, amely új fejlődési szintet jelent a bioszférához                 képest, amelyből kiemelkedett, és amelyből táplálkozik  

          Omega pont  - Isten, mint a Világmindenség célja és beteljesülése, sajátosan a feltámadott                       Krisztus, az isteni Ige (Logosz), aki a Paruszia (Krisztus második eljövetele, "világvége")                            alkalmával mindent magához vonz és magában egyesít

Pánenergetika - az energia minden ("anyagi" és "szellemi") fajtáját egységben tekintő és kutató              tudomány

          Pleróma - Szent Pál apostoltól vett görög kifejezés: "teljesség". A teremtmények összességének               beolvadás nélküli egyesültsége a teremtő Istennel  

         Radiális energia - a kozmikus energiának az a fajtája, amely egyre komplexebb, bensőségesebb és          centráltabb rendszereket hoz létre  

         Szocializáció - az emberiség egységessé, globális társadalommá válásának folyamata  

Tangenciális energia - az anyagi létezők közötti külsődleges kapcsolatokat (különféle kölcsönhatásokat) létrehozó kozmikus energia  

Tudat (conscience) - a pszichizmus minden formája, a legegyszerűbbtől az emberi koreflexióig 

Ultrafizika - az anyag és a szellem látszólagos ellentétét egységbe foglalni törekvő tudomány 

Ultrahumán állapot - az egységessé, együtt-érzővé és együtt-gondolkodóvá, koreflektálóvá vált emberiség az eddiginél világosabb és szabadabb állapota

Weltstoff- (német, az E. Haeckel-i monizmusban használatos kifejezés): a Világmindenséget alkotó, legáltalánosabb értelemben vett "világszövet", amely kétarcú: külső megnyilvánulása a fizikai anyag, belső megnyilvánulása pedig a tudat. A világszövet fejlődése az Omega-pont felé tart






# # # # # # #   

Ismételt vád volt, és mindig újra felmerül, hogy Teilhard de Chardin valójában panteista. E problémna megértéséhez meg kell különböztetni a panteizmus különböző változatait.

(1) "Materialista panteizmus": az isteni attributumokat (jellemző tulajdonságokat) az anyagnak tulajdonítja, önteremtő-önfejlesztő képességgel ruházva fel azt.

(2) Azonosulásos panteizmus: az egyéni tudat a világtudat része, és ezt elismervén, a különféle akadályokat elhárítva, feloldódik abban. Könnyen belátható, hogy a panteizmus e formája nem ismer, nem is ismerhet valódi fejlődést.

(3) Egyesüléses panteizmus: Isten a Minden mindenben, és az önfejlődés virtuális-kollektív, de nem személyes egységet hoz létre.

(4) Egyesítéses "panteizmus":  az eredendően transzcendens Abszolútum, Isten, teremtő, fenntartó és megszentelő tevékenysége révén mindenben jelen van (panenteizmus). Az általa indított, irányított és feléje tartó fejlődés végül a Vele való egyesüléshez (de nem azonosuláshoz) vezet.

P. Teilhard de Chardin világszemlélete az utóbbi, 4. változatnak felel meg. Ez azonban azt jelenti, hogy nem "igazi", valódi panteizmus, mivel nem azonosítja az immanens (teremtett) világot a transzcendens (szuverénül teremtő) Istennel. Valójában tehát szigorú teizmus, és így nincs ellentmondásban a hagyományos keresztény világképpel.





      

               
Idézetek P.Teilhard de Chardin S.J. műveiből

   (Claude Cuénot: Teilhard de Chardin. - Ecrivains de toujours/Seuil, 192 p., Paris 1962. ISBN 2-02-000058-X)

"Mindenekelőtt és bizonyos látszatok ellenére, az általam előterjesztett Welt-anschauung  (a francia szövegben is németül: "világnézet") semmiképpen sem jelent megállapodott (fixe) és zárt rendszert. Szó sincs (hiszen nevetséges is lenne) a Világ valamiféle deduktív megoldásáról "ŕ la Hegel", az igazság végleges keretbe foglalásáról, hanem csupán a haladás tengelyeinek nyalábjáról, ahogy az létezik és apránként meg is mutatkozik nekünk minden  fejlődő rendszerben. 

Nem az Igazság kimerítése ez, hanem behatolási vonalak, amelyek révén feltárul előttünk a még meg nem kutatott Valóság (Réalité) óriási volta (immensité).

Eljött az ideje, hogy tudomásul vegyük:: a Világmindenség (Universe) bármely, akárha pozitivista, értelmezésének ahhoz, hogy kielégitő legyen, le kell fednie a dolgok belsejét és külsejét, a Szellemet és az Anyagot egyaránt. Az az igazi Fizika, amelynek egy szép napon sikerülni fog az egész Embert egy összefüggő világképbe integrálni...Bárcsak tudnám éreztetni, hogy ez a próbálkozás lehetséges, és éppen ettől függ, hogy aki akar és tud is a dolgok mélyére hatolni, képes-e megőrizni magában a cselekvés bátorságát és örömét.

Valóban, alig hiszem, hogy gondolkodó lény számára létezhetne döntőbb pillanat annál, mint amikor, mintha hályog hullana le a szeméről, felfedezi, hogy ő nem a kozmikus magányban elvesző parány, hanem egy univerzális élet-akarat (volonté de vivre) konvergál és válik emberré benne.


Az Ember nem a világ statikus központja, mint azt sokáig hitték, hanem a Fejlődés (Evolution) tengelye és nyílhegye -- ami sokkal, de sokkal szebb."



(Előszó "Az Emberi Jelenség"-hez. - Peking, 1938-1940) 

"Az a helyzet, hogy minden modern elme számára (éppen oly mértékben, amennyire modern) végérvényesen megjelent annak a tudata (conscience),  megszületett  az arra való ráérzés (sens), hogy van egy univerzális, abszolút specifikus Mozgás, amelynek során a dolgok Összessége (Totalité) egymást segítően (szolidárisan) mozog, felülről lefelé, egyetlen lendülettel, nem csak a Térben és az Időben, hanem egy hiper-einsteini Téridőben, amelynek a sajátos görbülete abban áll, hogy mindent, ami mozog, egyre rendezettebbé tegyen."

                   (Értelmi küszöb a lábunk alatt. A kozmosztól a kozmogenezisig.- Párizs, 195l)

(Ez a negentrópikus fejlődés kifejtése!)







1. ábra:  Hosszúság - komplexitás diagram

2. ábra:  Weltstoff-diagram

3. ábra: Az “Ember-törzs” történetének és szerkezetének vázlata

"Azt lehet mondani, hogy az Emberig a természet azon dolgozott, hogy létrehozza a "gondolat egységét vagy magvát" (unité et grain de pensée). 

Határozottan úgy tűnik, hogy jelenleg már pályára vagyunk bocsátva  (lancés), valamiféle gigantikus hiperkémia törvényei szerint, "gondolatmagvak építményei" felé, valamiféle "gondolatok gondolata" irányába, egyre magasabbra, a végtelenül komplex dolgok mélységébe."


             


(A szellem atomelmélete.- Peking, 1941)

"Kétezer éves fennállás után, és az egész természetre érvényes szerves ritmus szerint,  a Kereszténység, - éppen mivel halhatatlan, - vajjon nem érkezett-e el ahhoz a pillanathoz, amikor, hogy továbbéljen, meg kell fiatalodnia és meg kell újulnia, nem szerkezetváltással, hanem új elemek befogadásával? 

Másszóval, a jelen válságban, amikor a szemünk előtt és a szivünkben is össze-csapnak a hagyományos keresztény erők és a fejlődés modern erői, nem kellene-e felismernünk ebben egy gondviselésszerű és szükséges (nécessaire: a francia szó kettős értelmű, "szükségszerűt" is jelent!) megtermékenyítés lehetőségét?... 

Én azt hiszem, hogy igen. 

Ámde akkor világos, hogy a szintézis létrejöttéhez a kereszténységnek, anélkül hogy a csúcson (sommet) megváltoztatná álláspontját, ki kell tárnia tengelyeit (axes), hogy magába ölelje, a maga teljességében, az új, alulról feltörekvő, lüktető vallásos energiát, hogy szublimálja azt."


(Kereszténység és Fejlődés. Javaslatok (suggestions) egy Uj Teológiához.- Peking, 1945)

"Általában azt mondhatjuk, hogy míg az Egyház (a Krisztoszféra) első évszá-zadaiban a Teológia fő gondja az volt, hogy meghatározza, az Ész útján (intellectuellement) és misztikusan (közvetlen, érzékfölötti megtapasztalással) Krisztus helyzetét a Szentháromság viszonylatában, napjainkban az életbevágó feladat a következő: elemezni és pontosítani a létezési és hatás-kapcsolatokat Krisztus és a Világmindenség között...

Ami Krisztus és a Világ kapcsolatát illeti, az egész mai teológiai probléma arra összpontosul a keresztény tudatban, amit Univerzális- vagy Világmindenség-Krisztusnak (Christ Universel) lehetne nevezni. 

Jól értsük meg ezt a sarkalatos kérdést.... Az emberi töprengés (réflexion) és vágyakozás (aspiration) révén a körülöttünk levő Világ egyetlen nagy konvergáló mozgásban kapcsolódik össze. Nem csupán elméleti, hanem kisérleti alapon is, modern kozmogóniánk a kozmogenezis (vagy pontosabban: pszicho- vagy noo-genezis) formáját ölti, amelynek a végén kirajzolódik egy személyesítő személyiség (personnalité personnalisante), mint gyújtópont (fókusz).

Ki ne venné észre, mily nagy támaszt, megerősítést, ébresztő erőt jelent az univerzális szintézis e fizikai sarokpontjának (pole) felfedezése a Kinyilatkoztatás szemlélete számára? 

Hiszen azonosítjuk (legalábbis természetes arculata szerint) a Hit kozmikus Krisztusát a Tudomány Omega-pontjával.

Ebben a távlatban minden világossá válik, felerősödik, összhangba kerül. 

Egyfelől, az Ész (Raison) számára, a Világ fizikai-biológiai fejlődése többé már nem meghatározatlan, végpont-nélküli: konkrét csúcspontra, szívre, arcra talált.

Másfelől, a Hit (Foi) számára, a megtestesült Igére vonatkozó Hagymány által tételezett (imposées) tulajdonságok kilépnek a metafizika és az egyházjog területéről, hogy elfoglalják helyüket, valóságosan és erőszakolás nélkül, a Világmindenség azon legalapvetőbb áramlatai között és élén, amelyeket a Tudomány napjainkban  (f)elismer (reconnait).

Be kell vallani, hogy Krisztus helyzete fantasztikus. Ámde éppen azért, mert a dolgok valódi léptéke szerint tényleg fantasztikus. 

Bizony, az épülő boltozat záróköve a kezünkben van. Hogy létrehozzuk a mi nemzedékünk által annyira sóvárgott szintézist az Istenbe és a Világba vetett hit között, tehetünk-e jobbat, mint hogy dogmatikailag kibontjuk Krisztus személyének azt a kozmikus arculatát és működését (fonction), amelyek Őt szervesen a fejlődés mozgató és irányító elvévé, "lelkévé" teszik?

Annak az eljárásnak, hogy a Megváltó Krisztust (Christ-Rédempteur) Fejlesztő Krisztussá (Christ-Evoluteur) általánosítsuk (aki a bűnökkel együtt a Világ egész súlyát is hordozza), hogy a történelmi Krisztust univerzális fizikai funkcióval ruházzuk fel, hogy végső soron a Kozmogenezist Krisztogenezissel azonosítsuk, ellene lehet vetni: ez azzal a kockázattal jár, hogy elhalványítja az emberfölöttiben, szétoszlatja a kozmikusban Jézus emberi valóságát.

Szerintem ez a tétovázás tökéletesen alaptalan. Ugyanis minél többet töpreng az ember a Fejlődés alapvető törvényein, annál inkább meggyőződik arról, hogy a Világmindenség-Krisztus nem jelenhetne meg az idők végezetével a Világ csúcsán, ha előzőleg, menetközben, nem vált volna, megszületése révén, annak egy elemévé.

Ha valóban az Omega-krisztus tartja mozgásban a Világmindenséget, akkor Ő éppen az ő konkrét csírájából (germe), a Názáreti Emberből (Homme de Nazareth) meríti (elméletileg és történelmileg egyaránt, a mi tapasztalatunk számára, egész reális valóságát (consistance). 

Ez a két kifejezés bensőségesen, tevékenyen öszefonódó (solidaire), és a valóban teljes Krisztusban csakis egyidejűleg lehet érvényes."





(Kereszténység és Fejlődés. - Peking, 1945)

"A cselekvésben (action) Isten teremtő erejéhez (puissance créative) kapcsolódom, egybeesek (coincide) azzal, nemcsak eszközévé, hanem eleven folytatásává válok...

A Világban a természetes és a természetfölötti cselekvések bensőségesen összefüggenek. Minden növekedés, amit magamon vagy más dolgokon elérek, növeli a szeretet-képességemet (puvoir d‘aimer), és hozzájárul ahhoz, hogy teret nyerjen Krisztus boldog uralma a Világmindenség fölött.

       


                          (Az Isteni Közeg. - Tiencsin, 1926-27)

"Nem lehetünk alapvetően és kimeríthetetlenül boldogok másként, csakis személyes egyesülésben (union personnelle) valami Személyessel a Mindenben (Tout), a Minden Személyiségével.








(Levél, 1933)




           P. Teilhard de Chardin

Kiegészítő megjegyzések az Omega-pont természetéről, avagy

a "keresztény jelenség" unikális (páratlan) voltáról

Az előzőkben egyezményesenen az Omega pont nevet adtam az emberi koreflexió (tudatos, önmagára irányuló együtt-gondolkodás) feltételezett felső pólusának.

Elemzésünk az Antropogenezisnek (Emberfejlődésnek) ezt a csúcsát szerkezete és alkata szerint apránként, első közelítésben, a következő, a Fejlődés működéséhez nélkülözhetetlen tulajdonságokkal jellemezhetőnek mutatja.


(a) Természetesen objektív jellegű, vagyis nem csupán fogalmaink és vágyaink egyszerű meghosszabbítása vagy eszményi kivetítése, hanem személyiségeink biológiai összefogója.


(b) Mindenkit megvált-megment (sauve = üdvözít): azaz képesnek mutatkozik idővel összegyűjteni és a maga legfelsőbb központiságában beteljesíteni mindazt, ami a leglé-nyegesebb és a legnélkülözhetetlenebb a Mindenség minden tudatos gondolkodó alkotó-elemében.


(c) Végül mindenkit megvált-üdvözít  mindörökre, azaz valahogy végérvényesen megszabadítja a kifejlődött Embert attól a veszélytől, hogy visszaesve széthulljék.

Amint láttuk, ha ezek közül a tulajdonságok  közül akárcsak egy is hiányzik az Emberfejlődés előrelátható végpontjából, akkor az Ember, joggal elbátortalanodva legalapvetőbb igényeit illetően, önműködően leáll, és nem hajlandó továbbmenni.

Valóságosság, Beteljesíthetőség, Visszafordíthatatlanság:  ez a három szükséges tulajdonság az Omega természetének jellemzéséhez, annak feltételezett aktiváló képességéből kiindulva. De vajjon ez a három elégséges-e?

Erre a kérdésre nem lehet válaszolni anélkül, hogy állást ne foglalnánk egy bizonyos elméleti kérdsében, amelyet eddig meghagytunk a filozófusoknak, de amelyről végtére el kell ismernünk, hogv végeredményben tőle függ az Emberi (jelenség) egész energetikája.

A konverges kozmogenezisben (a Világ összetartó fejlődésében), mint mondottam, minden úgy történik, mintha a világ megmenthető tartalma a fejlődés során a Világmindenséget képviselő gömb központjában gyülne össze és konszolidálódna.

Ámde végülis hogyan kell elképzelnünk magának ennek a központnak, vagyis a teljes belsővé és megfordíthatatlanná válás pontjának az alapvető jellegét?

Vajjon optikai műszereinkhez hasonlóan, a Kozmogenezis (világfejlődés) fő gyujtópontja egymással találkozni siető sugarak egyesüléséből születik? (1.sz. feltevés, avagy az Egyesülés hipotézise.)

Vagy pedig, az éjszakában lámpafényre összesereglő rovarokhoz hasonlóan, a Weltstoffnak (Világszövetnek) a fejlődés során bekövetkező összegyülekezését a kozmikus konver-genciának már előzőleg létezett (nem létesülő, hanem létesítő) gyujtópontja irányítja? (2. sz. feltevés, avagy az Egyesítés hipotézise.)

Minthogy szilárd elhatározásom, hogy e lapokon mindvégig a tények mezején maradok, nem fogok most belebocsátkozni olyan metafizikai megfontolásokba, amelyek elkerülhetetlenül oda vezetnek, hogy meg kell különböztetni a dolgok szövetében (étoffe) a másodlagos vagy részesülő lényt és az elsődleges vagy szükségszerű lényt.

Viszont ki kell emelnem azt az óriási tapasztalati különbséget a fejlődés gerjesztésében (excitation évolutive) aszerint, hogy az 1., egyesülési feltevést vesszük-e kiindulási alapul, vagy pedig a 2-t, az egyesítésit.

Az első esetben (amikor a Világmindenség önmagát egyesíti, elemeinek összecsoportulása révén), a fejlődés kétségtelenül értéket nyer (devient valorisée), de a közösség szigorúan sze-mélytelen légkörében. 

A második esetben viszont (amikor a Világmindenség egyesülése egy már létező Legfelsőbb Valami hatására megy végbe, vagyis, végső soron, egy Legfelsőbb Valakihez kapcsolódik, akkor még azonfelül szeretetet is nyer (devient amorisée).

Az utóbbi a dinamizmus szempontjából vitathatatlanul magasabbrendű mód arra, hogy a lelkünk legmélyéig felszabadítsa a cselekvőképességünket.

Vajjon a szeretet hatalmának ez a "sebességváltója" egyszerű többletet jelent-e csupán az emberi fejlődés lendületére nézve (amely bár kívánatos, mégis csak esetleges), vagy pedig a célbaérés valóságos és végső, nélkülözhetetlen feltétele (conditio sine  qua non)?  Vagyis az Emberiség, hogy mindinkább közösen gondolkozzék és egyetértően egylelkűvé váljék (s’unanimiser), milyen mértékben fog fokozatosan felismerni (minden filozófiától függetlenül, bioenergetikai okokból) egy szeretetet árasztó, transzcendens magot az Omega szivében, amelyet pedig eredetileg egyszerűen immanensnek tekintett?

Ezt csak a jövő fogja megmondani.

Azonban miközben erre várunk, és továbbra sem hagyva el a Jelenség síkját, szinte mell-bevág mindket, hogy milyen nagymértékben erősödnek körülöttünk egy misztikus áramlat tünetei, amelyet pontosan az a meggyőződés táplál, hogy a Mindenség, működésének egészét tekintve, végső soron szerethető és szerető.

A modern világ dimenzióiban kifejeződve, az evangéliumi Szeretet (Charité)  mindinkább rájön, hogy lényegében nem más, mint a gyökeréig krisztusivá lett (christifiée) Világfejlődés szeretete.

Éppen abban a pillanatban, amikor a Világszövet, amely az Emberben tudatára ébredt az önkonvergencia képességének, egy végső rohamra szedi össze minden erejét, akkor jelenik meg ez a megújult és egyetemessé vált Szeretet, mint annak a fejlődésgerjesztőnek az eszményi típusa, amelyre oly nagy szükségünk van.

Nem kell-e ebben a ritka egybeesésben annak jelét látnunk, hogy jogosult a Ke-resztény-ségnek az az igénye,  hogy objektíven összekapcsolja (valamiféle "kinyilatkoztató" behatás révén) az emberi hullámmozgás sebesen konvergáló frontjait a "berobbanásuk" (implosion) valóságos, és már létező Központjával?

Azt hiszem, ezt a kérdést tenném fel -- ha nem lennék erről már születésem óta meggyő-ződve.









                   
    P. Teilhard de Chardin imája

"Gyermekkoromnak és életem végének Ura, Isten, 

- önmagadban befejezett, és számunkra mégis vég nélkül születő

- Isten, akit Fejlesztőként és Fejlődőként imádunk,

- Te, aki egyedül vagy csak képes kielégíteni minket,

- oszlasd el végre a fellegeket, 

- amelyek még mindig eltakarnak Téged előlünk,

- az ellenséges előítéleteket és a hamis hiedelmeket egyaránt,

- hogy az átlátszóvá váló Világon át 

- tűzvészként lángoljon fel a Te mindent átható jelenléted."








Úgy legyen.

                                                                +   +   +

